破苻坚蒋神灵应・折桂令
作者：李文蔚
朝代：元

paragraphs: 今日个拜金銮遥望天朝，我这里舞蹈扬尘，展脚舒腰。
(众做拜科)(桓冲云)方今圣人。
德过尧舜，今日犒劳众将，赐赏加官也。
(正末唱)俺如今感谢洪恩，蒙承大德，庆贺功劳。
(做拜科)(桓冲云)您官高极品，位至三公，禄享千钟，辈辈荣袭也。
(正末唱)一个个居禄位高官贵爵，一个个享荣华列土分茅。
(做拜科)(桓冲云)圣上宽仁厚德，文武公卿，内外臣僚，永享快乐也。
(正末唱)则俺这文武臣僚，气势英豪，愿吾皇圣寿齐天，明圣似虞舜唐尧。
(做拜科)(桓冲断出，云)您众将望阙跪者！听圣人的命：一百万入寇秦兵，接千里旌旗相映。
虽然他将广兵多，谢安石宽忠秉政。
能举荐将军谢玄，写退计棋中得令。
为帅首挂印兴兵，入庙宇拈香祷圣。
初一阵寿阳当先，后一阵淝水取胜。
满川野草木为兵，有鹤唳风声相趁。
今日个靖边境破虏除番，八公山蒋神灵应。
尽忠心正直为神，万万载中原平定。